***Carcharodontosaurus*** on teropodien eli petodinosaurusten suku joka eli 100–94 miljoonaa vuotta sitten Pohjois-Afrikassa. Sukuun lasketaan tällä hetkellä kaksi lajia, ***C. saharicus*** ja ***C. iguidensis***. Ne kilpailevat muun muassa *Tyrannosauruksen* ja *Giganotosauruksen* kanssa suurimman teropodin tittelistä mutta eivät silti yltäneet *Spinosauruksen* kokoon asti.

*Carcharodontosaurus* nimi tarkoittaa "valkohainhampaista liskoa" (*Carcharodon* on valkohain suvun nimi). Se sai nimensä sen hampaiden haimaisuuden takia.

Ulkonäkö
--------

Joidenkin suurimmista teropodeista kokovertailu, *C. saharicus* merkitty violetilla.
*Carcharodontosaurus* sisälsi joitakin pisimmistä ja painavimmista koskaan eläneistä petodinosauruksista. Eri tutkijoiden arviot suuremman lajin, *C. saharicuksen*, koosta vaihtelevat 12 ja 14 metrin välillä,
sekä painoarviot 6,2 ja 15,1 tonnin välillä. Se oli siis suurin Afrikassa tavattu maalla elänyt petodinosaurus. Vuonna 2007 kuvattu *C. iguidensis* oli Gregory S. Paulin arvion mukaan 10 metriä pitkä ja painoi neljä tonnia.

*Carcharodontosaurukset* olivat petoja, niillä oli jättimäiset leuat sekä pitkät, sahalaitaiset hampaat, joilla oli pituutta jopa 20 senttiä. *Carcharodontosaurus saharicuksen* kallo oli pituudeltaan lähes 1,6 metriä, ja *C. iguidensiksen* kallon ilmoitetaan olevan suunnilleen saman kokoinen. Se oli suurempi kuin *Tyrannosaurus rexin*, mutta suurin tunnettu teropodin kallo kuuluu kuitenkin *Giganotosaurukselle* ja oli suurimpien arvioiden mukaan jopa 1,95 metriä pitkä.

Löydöt
------

Piirros *C. saharicuksesta*.
Kallon kopio
Vuonna 1924, kaksi siihen aikaan ainutlaatuista hammasta löydettiin Algeriasta. Seuraavana vuonna Charles Depéret ja J. Savornin kuvasivat hampaat ja nimesivät löydön *Megalosaurus saharicukseksi*. Myöhemmin he luokittelivat sen sukuun *Dryptosaurus*. Muutaman vuoden sen jälkeen (1931) saksalainen paleontologi Ernst Stromer von Reichenbach kuvasi alun perin Egyptistä vuonna 1914 kaivetun fossiilin. Fossiiliin kuului osittainen kallo, hampaita, selkäranka, kynsiluut ja sekalaiset lanne- ja jalkaluut. Sen hampaiden perusteella löytö kuului samalle eläimelle kuin Depéretin and Savorninin kuvaamat hampaat. Stromer säilytti lajinimen *saharicus* mutta siirsi sen uuteen sukuun, *Carcharodontosaurus*, koska niiden hampaat muistuttivat hänen mielestään paljon valkohain hampaita.

Stromerin kuvaamat fossiilit tuhoutuivat toisessa maailmansodassa vuonna 1944, mutta Paul Serenon johtama tutkijaryhmä löysi uuden *Carcharodontosauruksen* kallon vuonna 1995, eikä kaukaa Algerian rajaa ja paikkaa mistä Depéretin ja Savorninin vuonna 1925 kuvatut hampaat löydettiin. Toinen *Carcharodontosaurus*-laji, *C. iguidensis* Nigeristä, poikkesi *C. saharicuksesta* yläleuasta ja aivokopasta. Sen nimesivät vuonna 2007 Brusatte ja Sereno.

Populaarikulttuurissa
---------------------

*Carcharodontosaurus* esiintyy *Jurassic Park: Operation Genesis* -pelissä ja Discoveryn *Dinosaur Planet* -ohjelmassa, jossa se tappoi *Saltasauruksen*.

Lähteet
-------

1. ↑  Dougal Dixon: *The illustrated encyclopedia of dinosaurs*. London: Hermes House, 2011. ISBN 978-1-84681-853-0. (englanniksi)
2. ↑   "A new method to calculate allometric length-mass relationships of dinosaurs"  (2001). *Journal of Vertebrate Paleontology* **21** (1): 51–60. doi:10.1671/0272-4634(2001)021[0051:ANMTCA]2.0.CO;2. ISSN 0272-4634.
3. ↑  Therrien, F. (2007). "My theropod is bigger than yours...or not: estimating body size from skull length in theropods". *Journal of Vertebrate Paleontology* **27** (1): 108–115. doi:10.1671/0272-4634(2007)27[108:MTIBTY]2.0.CO;2. ISSN 0272-4634.
4. ↑  Sereno, P. C.; Dutheil, D. B.; Iarochene, M.; Larsson, H. C. E.; Lyon, G. H.; Magwene, P. M.; Sidor, C. A.; Varricchio, D. J.; Wilson, J. A.: Predatory Dinosaurs from the Sahara and Late Cretaceous Faunal Differentiation.  *Annual Review of Genetics*, 1996, 272. vsk, nro 5264, s. 986–991. PubMed:8662584. doi:10.1126/science.272.5264.986.   (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q14431
* Wikispecies: Carcharodontosaurus
* EoL: 4433601
* Fossilworks: 38576
* GBIF: 4822972

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Carcharodontosaurus